Document ID: 32011R0737

REGULAMENTUL DE PUNERE ÎN APLICARE (UE) NR. 737/2011 AL COMISIEI
din 26 iulie 2011
de modificare a anexei I la Regulamentul (CE) nr. 1217/2009 al Consiliului în ceea ce privește lista diviziunilor
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1217/2009 al Consiliului din 30 noiembrie 2009 de creare a unei rețele de colectare de date contabile agricole privind veniturile și activitatea economică a exploatațiilor agricole în Comunitatea Europeană (1), în special articolul 3,
având în vedere solicitările transmise de Franța și Ungaria,
întrucât:
(1)
Anexa I la Regulamentul (CE) nr. 1217/2009 conține o listă a diviziunilor în sensul articolului 2 litera (d) din respectivul regulament.
(2)
În conformitate cu respectiva anexă, Franța este împărțită în douăzeci și două de diviziuni. În sensul Regulamentului (CE) nr. 1217/2009, Franța a solicitat să fie adăugate la lista de diviziuni Guadeloupe, Martinique și La Réunion.
(3)
În conformitate cu respectiva anexă, Ungaria este împărțită în șapte diviziuni. În sensul Regulamentului (CE) nr. 1217/2009, Ungaria a solicitat reducerea numărului de diviziuni prin comasarea diviziunilor Közép-Dunántúl, Nyugat-Dunántúl și Dél-Dunántúl într-o singură diviziune cu denumirea Dunántúl și prin comasarea diviziunilor Közép-Magyarország, Észak-Alföld și Dél-Alföld într-o singură diviziune cu denumirea Alföld.
(4)
Prin urmare, Regulamentul (CE) nr. 1217/2009 trebuie modificat în consecință.
(5)
Măsurile prevăzute de prezentul regulament sunt conforme cu avizul Comitetului comunitar pentru rețeaua de date contabile agricole,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 1217/2009 se modifică în conformitate cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică începând cu exercițiul contabil 2012.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 iulie 2011.

Labels: 18
6